google/wiki40b huggingface dataset:
อ็อทโทที่ 1 มหาราช

ประวัติศาสตร์ก่อนหน้า

หลังจักรพรรดิชาร์เลอมาญสิ้นพระชนม์ในปี ค.ศ. 814 จักรวรรดิของพระองค์ถูกแบ่งออก จักรพรรดิคนท้ายๆ ของราชวงศ์การอแล็งเฌียงมีอำนาจเพียงแค่ในอิตาลีเหนือและอิตาลีกลาง เบเรงการ์แห่งฟรีอูลี จักรพรรดิคนสุดท้ายของราชวงศ์การอแล็งเฌียงถูกฆาตกรรมในปี ค.ศ. 924 ตำแหน่งจึงตกเป็นของกษัตริย์ของชาวแฟรงก์ตะวันออกที่ต่อมากลายเป็นกษัตริย์แห่งเยอรมนี ในปี ค.ศ. 919 บรรดาดยุกในเยอรมนีได้เลือกไฮน์ริชพรานล่านก ดยุกแห่งซัคเซินได้รับเลือกเป็นกษัตริย์และสกัดกั้นชาวแมกยาร์, ชาวสลาฟ และชาวเดนไว้ได้

จักรพรรดิแห่งโรมันอันศักดิ์สิทธิ์

ปี ค.ศ. 961 สมเด็จพระสันตะปาปาจอห์นที่ 12 (ซึ่งรู้จักกันดีจากการพฤติกรรมตนผิดศีลธรรมทางโลกีย์) ต้องการคนมาช่วยต่อกรกับเบเรนการ์ที่เข้ายึดพื้นที่ส่วนหนึ่งของรัฐสันตะปาปา พระองค์หันมาขอความช่วยเหลือจากพระเจ้าอ็อทโทที่รีบเดินทางไปช่วยเหลือทันทีเพื่อแลกกับการได้รับการสวมมงกุฎเป็นจักรพรรดิจากสมเด็จพระสันตะปาปา พระองค์ปราบและจองจำเบเรนการ์ ในวันที่ 2 กุมภาพันธ์ ค.ศ. 962 สมเด็จพระสันตะปาปาจอห์นที่ 12 สวมมงกุฎให้พระเจ้าอ็อทโทเป็นจักรพรรดิ แต่ต่อมาไม่นานสมเด็จพระสันตะปาปาก็ไม่พอใจต่อการตกอยู่ภายใต้อำนาจของจักรพรรดิอ็อทโทจึงลอบวางแผนต่อต้านพระองค์ จักรพรรดิอ็อทโทกลับมาที่โรมในปี ค.ศ. 963 สภาบิชอปที่ก้มหัวให้พระองค์และจัดการประชุมตามความประสงค์ของพระองค์ได้ปลดสมเด็จพระสันตะปาปาจอห์นออกจากตำแหน่ง ต่อมาพระองค์ได้เลือกชาวโรมันมาครองตำแหน่งแทนเป็นสมเด็จพระสันตะปาปาลีโอที่ 8
จักรพรรดิอ็อทโทแทรกแซงกิจการภายในของโรมอีกครั้งในปีต่อมาเมื่อเกิดการก่อกบฏต่อสมเด็จพระสันตะปาปาลีโอและมีการเลือกสมเด็จพระสันตะปาปาอีกคนมาแทนที่ การแทรกแซงยุติลงหลังสมเด็จพระสันตะปาปาลีโอสิ้นพระชนม์ในปี ค.ศ. 965 จักรพรรดิกลับไปโรมอีกครั้งเพื่อส่งผู้ท้าชิงอีกคนที่พระองค์เลือกไว้ขึ้นครองบัลลังก์พระสันตะปาปาเป็นสมเด็จพระสันตะปาปาจอห์นที่ 14 เมื่อเกิดการก่อปฏิวัติต่อสมเด็จพระสันตะปาปาจอห์น จักรพรรดิอ็อทโทสามารถกำราบได้ พระองค์ได้ยึดอำนาจควบคุมสมเด็จพระสันตะปาปาโดยไม่สนใจสมเด็จพระสันตะปาปาจอห์นอีกต่อไป
จักรพรรดิอ็อทโทเข้ายึดอาณาเขตของจักรวรรดิโรมันตะวันออกทางตอนใต้ของอิตาลีจนส่งผลให้ในปี ค.ศ. 972 ชาวไบเซนไทน์ได้ทำสนธิสัญญากับพระองค์ ยอมรับในตำแหน่งจักรพรรดิของพระองค์อย่างเป็นทางการ ทั้งยังยกเธโอฟาโน เจ้าหญิงบาเซนไทน์ให้เป็นเจ้าสาวของอ็อทโท พระโอรสและทายาทของพระองค์
หลังจักรพรรดิอ็อทโทกลับถึงเยอรมนีได้ไม่นาน ทรงเรียกประชุมสภาครั้งใหญ่ที่ราชสำนักในเควดลินบวร์ค ทรงสิ้นพระชนม์ในเดือนพฤษภาคม ค.ศ. 973 ร่างของพระองค์ถูกฝังเคียงข้างอีดิธในมัคเดอบวร์ค
ชูศรี มีสมมนต์

ละครเวที

เรื่องแรก ผกาวลี ที่ โรงละครแห่งชาติ เมื่อ พ.ศ. 2485 ในบทตลกติดตามนางเอกและร้องเพลงสลับหน้าเวที คณะละครอื่นที่เคยร่วมงาน ได้แก่ คณะเทพศิลป์การละคร  (ของ ส.อาสนจินดา) ,คณะศิวารมย์  ,คณะอัศวินการละคร (ของ พระเจ้าวรวงศ์เธอ พระองค์เจ้าภาณุพันธ์ยุคล)  ,คณะวิจิตรเกษม  ,คณะชื่นชุมนุมศิลปิน (ของ อดีศักดิ์ - สวลี ผกาพันธ์ เศวตนันทน์) และ คณะลูกไทย

ภาพยนตร์

นักแสดงเรื่องแรก แม่ค้าหาบเร่  พ.ศ. 2497 (ซึ่งเป็นทั้งนักแสดงและผู้อำนวยการสร้าง) รวมผลงานทั้งสิ้น 60 กว่าเรื่อง
ผู้อำนวยการสร้าง รวม 3 เรื่องได้แก่ แม่ค้าหาบเร่ (2497) ในฝูงหงส์ (2506) และ  สามเกลอเจอล่องหน (2509) แต่ไม่ประสบความสำเร็จ   
ผู้กำกับ  เมียสั่งทางไปรษณีย์ (2523)

โทรทัศน์

ผู้จัดรายการ และร้องเพลงไตเติ้ล ชูศรีโชว์ ทางไทยทีวีช่อง 4 บางขุนพรหม
นักแสดงละครทีวีหลายเรื่อง เช่น แม่ม่าย บทประพันธ์ ของ ศรีฟ้า ลดาวัลย์ จัดโดยคณะสุภาพสตรี ทางช่อง 4 ประมาณ พ.ศ. 2510 รับบทเป็นพี่เลี้ยงลูก 8 คนของนางเอก เป็นตัวชูโรงที่สร้างความครื้นเครงให้คนดูจนทำให้ละครได้รับคะแนนนิยมท่วมท้น  
ดาวตลกนำร่วมกับ ล้อต๊อกและคณะในรายการ ขายหัวเราะ ที่ออกอากาศติดต่อกันนานเกือบ 30 ปี ตั้งแต่ พ.ศ. 2510 
พิธีกรรับเชิญคู่กับ อาคม มกรานนท์ ในวันเปิดรายการเกมส์โชว์ นาทีทอง ทางสถานีโทรทัศน์ช่อง 7 สี หมอชิต เมื่อ พ.ศ. 2511

เพลง

นักร้องบันทึกแผ่นเสียงหลายเพลง เช่น  ดีออก  ,แม่รูปหล่อ (ร้องคู่กับ สิงห์ อิ่มลาภ)
จูลี พาแย็ต

ทำงานด้านอวกาศ

เธอได้รับเลือกจาก Canadian Space Agency (CSA) ให้เป็นหนึ่งในสี่นักบินอวกาศจากสาขา 5,330 แห่งในเดือนมิถุนายน พ.ศ. 2535 หลังจากที่ได้รับการฝึกขั้นพื้นฐานในแคนาดาเธอทำงานเป็นที่ปรึกษาด้านเทคนิคสำหรับ Mobile Servicing System ระบบหุ่นยนต์ขั้นสูงและผลงานของแคนาดาไปยังสถานีอวกาศนานาชาติในปี พ.ศ. 2536 เธอได้จัดตั้งกลุ่มปฏิสัมพันธ์ระหว่างมนุษย์และคอมพิวเตอร์ขึ้นในโครงการอวกาศของแคนาดาและทำหน้าที่เป็นผู้เชี่ยวชาญทางด้านเทคนิคเกี่ยวกับการประมวลผลคำพูดของนาโต
เพื่อเตรียมพร้อมสำหรับการมอบหมายพื้นที่ เธอได้รับใบอนุญาตนักบินเชิงพาณิชย์และเข้าสู่ระบบ 120 ชั่วโมงในฐานะนักวิจัยในเครื่องบินลดแรงโน้มถ่วง ในเดือนเมษายนปี 2539 เธอได้รับการรับรองให้เป็นผู้ดำเนินการดำน้ำลึกแบบบรรยากาศชั้นเดียว และได้รับตำแหน่งหัวหน้าของเธอใน CT-114 กวดวิชาเจ็ททหารCFB Moose Jaw ในเดือนกุมภาพันธ์ปี 2539 และในปี 1997 เธอได้เข้าร่วมโครงการอบรมนักบิน ซึ่งมีนักบินหลายพันคนเข้าร่วมการอบรมเป็นเวลามากกว่า 1,300 ชั่วโมงเวลาเที่ยวบิน ซึ่งเฉพาะการนั่งฟังการอบรมนั้นรวมแล้ว 600 ชั่วโมงบนเครื่องบินเจ็ทที่มีประสิทธิภาพสูงอีก 700 ชั่วโมง .
เธอเข้าเป็นเจ้าหน้าที่ระดับสูงในจอนสัน สเปนซ์ เซ็นต์เตอร์ในเดือนสิงหาคมปี 2539 เพื่อเริ่มฝึกอบรมผู้เชี่ยวชาญด้านภารกิจ หลังจากเสร็จสิ้นการฝึกอบรมหนึ่งปีเธอได้รับมอบหมายให้ทำงานในระบบบริการโทรศัพท์มือถือ และเสร็จสิ้นการฝึกอบรมนักบินอวกาศในเดือนเมษายนปี 2541

ประสบการณ์การบิน

เธอทำหน้าที่เป็นหัวหน้านักบินอวกาศสำหรับองค์การอวกาศแคนาดาจากปี 2543 ถึงปี 2550 เธอยังทำงานเป็นเจ้าหย้าที่ควบคุมแคปซูลสื่อสารที่ศูนย์ควบคุมภารกิจในเมืองฮุสตันเป็นเวลาหลายปีที่รวมทั้งเป็นเจ้าหน้าที่วิเคราะห์ผลตอบแทนให้กับภารกิจเที่ยวบินSTS-114 เธอเป็นนักสื่อสารความหมายจากแคปซูลSTS-121

ผู้สำเร็จราชการแทนแห่งแคนาดา

เนื่องจาก เดวิด จอห์นสตัน ผู้สำเร็จราชการแทนพระองค์คนก่อนนั้นได้พ้นวาระ (เป็นเหตุมาจากการลาออก) จัสติน ทรูโด นายกรัฐมนตรีแคนาดา ได้เดินทางไปเข้าเฝ้าทูลละอองธุลีพระบาท สมเด็จพระราชินีนาถเอลิซาเบธที่ 2 แห่งสหราชอาณาจักร กราบบังคมทูลรายงานการทำงานของรัฐมนตรีและรัฐบาท โอกาสนี้ได้กราบบังคมทูลให้พิจรณา จูลี พาแย็ต ให้เป็นผู้สำเร็จราขการแทนพระองค์คนต่อไป โดยทรงประกาศให้เธอรับตำแหน่งเมื่อวันที่ 2 ตุลาคม 2560 ที่ผ่านมา
รถไฟความเร็วสูงไทย-จีน (สายอีสาน)

แนวเส้นทาง

รถไฟความเร็วสูงไทย-จีน สายอีสานเป็นระบบรถไฟฟ้าที่มีทั้งโครงสร้างระดับดินและยกระดับตลอดโครงการ มีแนวเส้นทางที่รองรับการเดินทางจากชานเมืองทางทิศเหนือกรุงเทพมหานครฝั่งเหนือและจังหวัดใกล้เคียงด้านเหนือและภาคอีสาน เข้าสู่เขตใจกลางเมืองได้อย่างรวดเร็ว แนวเส้นทางเริ่มต้นจากสถานีกลางบางซื่อ วิ่งตรงไปทางทิศเหนือในเส้นทางเดียวกับรถไฟความเร็วสูงสายตะวันออกผ่านท่าอากาศยานดอนเมือง เชื่อมต่อกับรถไฟฟ้าชานเมืองสายสีแดงเข้ม รถไฟฟ้าเชื่อมท่าอากาศยานสุวรรณภูมิ จากนั้นวิ่งตรงไปตามแนวทางรถไฟสายเหนือไปจนถึงชุมทางบ้านภาชี แนวเส้นทางจะเบี่ยงไปใช้แนวเส้นทางรถไฟสายอีสานไปตลอดทางจนถึงสถานีแก่งคอย ซึ่งจะเป็นสถานีชุมทางที่แยกสายไปเชื่อมต่อเข้ากับสายตะวันออกที่สถานีฉะเชิงเทรา จากนั้นมุ่งหน้าไปทางทิศตะวันออกเฉียงเหนือและสิ้นสุดเส้นทางในระยะแยกที่สถานีนครราชสีมา ซึ่งตั้งอยู่บริเวณสถานีรถไฟนครราชสีมาเดิม รวมระยะทางในช่วงแรก 253 กิโลเมตร ใช้เวลาเดินทาง 1 ชั่วโมง 30 นาทีจากกรุงเทพมหานคร จากนั้นเส้นทางจะมุ่งขึ้นทางเหนือเพื่อไปยังประเทศลาวโดยผ่าน สถานีชุมทางบัวใหญ่ ขอนแก่น อุดรธานี สิ้นสุดที่จังหวัดหนองคาย รวมระยะทาง 617 กิโลเมตร ใช้เวลาเดินทาง 2 ชั่วโมง 15 นาที จากนครราชสีมา และ 3 ชั่วโมง 45 นาที จากกรุงเทพมหานคร
แนวเส้นทางต่อจากนี้จะเป็นแนวเส้นทางรถไฟความเร็วปานกลาง ลาว-จีน เพื่อเดินทางไปยังเวียงจันทน์ ประเทศลาว และต่อเนื่องไปยัง คุนหมิง ประเทศจีน ระยะทางรวมกว่า 1,011 กิโลเมตรเฉพาะในประเทศลาว 417 กิโลเมตร โดยใช้ระยะเวลาเดินทางรวมจากกรุงเทพมหานคร ถึงคุนหมิง 13 ชั่วโมง 30 นาที โดยแนวเส้นทางในลาวจะเป็นทางเดี่ยวทั้งหมด ใช้ความเร็ว 160 กิโลเมตรต่อชั่วโมง และเปลี่ยนกลับเป็นทางคู่เมื่อพ้น บ่อเต็น ประเทศลาว

ศูนย์ซ่อมบำรุงและศูนย์ควบคุมการเดินรถ

โครงการมีศูนย์ซ่อมบำรุงใหญ่และศูนย์ควบคุมการเดินรถทั้งระบบตั้งอยู่ที่ตำบลเชียงรากน้อย อำเภอบางปะอิน จังหวัดพระนครศรีอยุธยา ยกเว้นช่วงบางซื่อ - ดอนเมือง ที่ระบบจะถูกดึงกลับมาควบคุมโดยเอกชนผู้ให้บริการสายตะวันออก
กิรตรา พรหมสาขา ณ สกลนคร

ประวัติ

กิรตรา พรหมสาขา ณ สกลนคร ชื่อเล่น กิ เป็นบุตรสาวของ กีรติ พรหมสาขา ณ สกลนคร (เขียว คาราบาว) ในปี พ.ศ. 2541 ได้เข้าสู่วงการเพลงในสังกัด โดโจ ซิตี้ สังกัดในเครือเบเกอรี่มิวสิค ร่วมกับ อาภัสณี ศิริรัตน์อัสดร (คิท) ในชื่อ นีซ มีผลงานคือ อีพี "Niece" และอัลบั้มเต็มชื่อ "Merci Merci"
หลังจากออกอัลบั้ม "Merci Merci" กิ ได้เข้าศึกษาต่อระดับปริญญาตรีด้านการตลาดที่มหาวิทยาลัย Southern New Hampshire และได้ห่างหายไปจากวงการเพลง หลังจากนั้นในปี พ.ศ. 2548 ได้รับงานร้องเพลงโฆษณาให้กับค่ายสมอลล์รูม และกลายเป็นศิลปินในสังกัด มีผลงานเป็นอัลบั้มเดี่ยวอัลบั้มแรกในชื่อ "ไวท์" (White) ในปี พ.ศ. 2550
ในปลายปี พ.ศ. 2552 ได้มีผลงานอัลบั้ม EP ออกมาในชื่อ "Just a Comma, a Sway" เพื่อขายที่งาน Fat Festival ครั้งที่ 9
ในปี 2556 กิได้ขึ้นคอนเสิร์ตโดยเป็นแขกรับเชิญพิเศษที่รวบรวมศิลปินค่ายเบเกอรี่มิวสิค และค่ายโดโจ ซิตี้ อาทิศิลปินค่ายโดโจ โบ สุรัตนาวี สุวิพร (โบ ทีเค), นีซ, เอช, พิงค์ มิสเตอร์ซิสเตอร์ และอีกมากมาย ชื่อคอนเสิร์ตว่า "BMW Millennium Auto Presents P.O.P Party of The Bakerian" วันที่ 29 มิถุนายน พ.ศ. 2556 และกำลังจะมีคอนเสิร์ตอีกครั้งกับ "Boyd Ko Family Christmas Together" ในวันเสาร์ที่ 28 ธันวาคม พ.ศ. 2556
ความสุข

ความสุข หรือ สุข พจนานุกรมฉบับราชบัณฑิตยสถาน พ.ศ. 2542 นิยามว่า "น. ความสบายกายสบายใจ..." คือความรู้สึกหรืออารมณ์ประเภทหนึ่ง มีหลายระดับตั้งแต่ความสบายใจเล็กน้อยหรือความพอใจจนถึงความเพลิดเพลินหรือเต็มไปด้วยความสนุก มีการใช้แนวความคิดทางปรัชญา ศาสนา จิตวิทยา ชีววิทยาอธิบายความหมายของความสุข รวมถึงสิ่งที่ทำให้เกิดความสุข
แนวความคิดทางปรัชญาและศาสนามักจะกำหนดนิยามของความสุขในความหมายของการดำรงชีวิตที่ดี หรือชีวิตที่มีความเจริญ โดยไม่จำกัดความหมายว่าเป็นเพียงอารมณ์ประเภทหนึ่ง

มุมมองทางศาสนา

"สุข" เป็นหัวข้อที่ผู้นับถือศาสนาพุทธให้ความสำคัญมาก เพราะเป็นสิ่งที่มนุษย์แสวงหาเพื่อให้ได้พบกับเสรีภาพและการหลุดพ้นจากความทุกข์ทั้งปวง การสอนของศาสนาพุทธใช้หลักธรรมที่เรียกกันว่ามรรค หรือหนทาง 8 ประการในการดับทุกข์เพื่อนิพพาน สุขสูงสุดสามารถมีได้ด้วยการเอาชนะตัณหาทุกรูปแบบ ส่วนสุขจากทรัพย์สินหรือความมั่นคงในชีวิตและการมีมิตรภาพที่ก็เป็นที่ยอมรับว่าเป็นเป้าหมายที่มีคุณค่าสำหรับบุคคลทั่วไป
ใน​คำ​เทศน์​บน​ภูเขา พระ​เยซู​ทรง​อ้างอิง​ถึง​ความ​จำเป็น​พื้น​ฐาน​ที่​มี​มา​แต่​กำเนิด​เมื่อ​พระองค์​ตรัส​ว่า “ผู้​ที่​สำนึก​ถึง​ความ​จำเป็น​ฝ่าย​วิญญาณ​ก็​มี​ความ​สุข.” (มัทธิว 5:3) ดัง​นั้น ตาม​ที่​กล่าว​ใน​คัมภีร์​ไบเบิล ความ​สุข​แท้​มิ​ได้​ขึ้น​อยู่​กับ​ทรัพย์​สมบัติ, ชื่อเสียง, ความ​สำเร็จ​ทาง​ด้าน​ศิลปะ, หรือ​การ​มุ่ง​ติด​ตาม​เป้าหมาย​ด้าน​การ​กุศล. แทน​ที่​จะ​เป็น​เช่น​นั้น ความ​สุข​แท้​ขึ้น​อยู่​กับ​การ​สนอง​ความ​จำเป็น​ทาง​ด้าน​วิญญาณ​ของ​เรา​นั่น​คือ​ความ​จำเป็น​ใน​เรื่อง​การ​นมัสการ​พระเจ้า.
ถูก​แล้ว ความ​สุข​แท้​ไม่​อาจ​ได้​มา​โดย​การ​หา​สิ่ง​ฝ่าย​วัตถุ; อีก​ทั้ง​ความ​สุข​ไม่​เป็น​ผล​มา​จาก​การ​ปรนเปรอ​เนื้อหนัง​ที่⁠ผิด​บาป. ความ​สุข​แท้​เป็น​สภาพ​ของ​หัวใจ ซึ่ง​อาศัย​ความ​เชื่อ​แท้​และ​สัมพันธภาพ​ที่​ดี​กับ​พระ​ยะโฮวา​พระเจ้า. ดัง​นั้น นับ​ว่า​เหมาะ​ที่​ดาวิด ผู้​ประพันธ์​เพลง​สรรเสริญ​ร้อง​เพลง​ดัง​นี้: “ชน​ประเทศ​ที่​นับถือ​พระ​ยะโฮวา​เป็น​พระเจ้า​ของ​ตน​ก็​เป็น​ผาสุก.”—บทเพลง​สรรเสริญ 144:15
จังหวัดอุดรมีชัย

ประวัติ

ในอดีต พื้นที่จังหวัดอุดรมีชัยเคยเป็นฐานที่มั่นของกลุ่มเขมรแดง ราวปี พ.ศ. 2513 ถึง พ.ศ. 2518 โดยกลุ่มเขมรแดงได้สร้างฐานที่มั่นไว้บนทิวเขาพนมดงรัก และจัดตั้งอำเภออ็อนลวงแวงให้เป็นฐานหลักในราวปี พ.ศ. 2532 ถึง พ.ศ. 2540 ปัจจุบันจังหวัดอุดรมีชัยยังเป็นพื้นที่ที่มีกับระเบิดอยู่จำนวนมาก

ภูมิประเทศ

จังหวัดอุดรมีชัยตั้งอยู่ในพื้นที่ทิวเขาพนมดงรัก เป็นพื้นที่ที่มีปัญหาการตัดไม้ทำลายป่าอย่างรุนแรงเนื่องมาจากการสัมปทานที่ดินทางเศรษฐกิจและการบุกรุกป่าข้ามชาติ
มนต์สยาม ฮ. มหาชัย

ประวัติ

มนต์สยามเริ่มชกมวยไทยมาก่อนในแถบภาคตะวันตก จนได้มาอยู่ค่าย ฮ. มหาชัย กิมหยู ฤกษ์ชัย เทรนเนอร์ประจำค่ายเห็นว่ามนต์สยามเป็นมวยรูปร่างเตี้ย เสียเปรียบช่วงชก จึงให้หันมาชกมวยสากลแทน มนต์สยามชกมวยสากลครั้งแรกเมื่อ พ.ศ. 2517 ชนะคะแนน ชัยฤทธิ์ เพชรเกษม ที่ เวทีลุมพินี จากนั้นชกชนะรวดมาตลอด จนได้ชิงแชมป์ OPBF รุ่นไลท์ฟลายเวทที่ว่าง เมื่อ 30 พฤษภาคม พ.ศ. 2518 ชนะคะแนน ฟิล ทากูปา ก่อนจะเสียตำแหน่งให้กับ ชุง ซางอิล ในปีต่อมา 
หลังจากเสียแชมป์ มนต์สยามกลับมาทำฟอร์มใหม่ ชกชนะติดต่อกันสามครั้ง จึงได้ชกกับเนตรน้อย ศ.วรสิงห์ นักมวยดาวรุ่งในขณะนั้น ปรากฏว่ามสนต์สยามเป็นฝ่ายแพ้คะแนน มนต์สยามชกชนะเซกิ สิงห์ทองในไฟต์ต่อมาอีก 1 ครั้งก็ได้รับเชิญให้ไปชิงแชมป์โลกรุ่นจูเนียร์ฟลายเวท WBA กับโยโกะ กูชิเก้น แต่มนต์สยามไปชกด้วยสภาพที่ไม่พร้อม ก่อนชกป่วยจนต้องผ่าตัด ทำให้เป็นฝ่ายแพ้น็อคกูชิเก้นในยกที่ 4
มนต์สยามขึ้นชิงแชมป์ประเทศไทยรุ่นฟลายเวทเมื่อ 12 ตุลาคม 2521 แต่ไม่สำเร็จ เป็นฝ่ายแพ้คะแนนไป มนต์สยามชกชนะนักมวยสากลชาวไทยด้วยกันอีกหลายครั้ง จน พ.ศ. 2523 จึงได้ไปชกกับแฟรงก์ ซีเดโน รองแชมป์โลกชาวฟิลิปปินส์ แต่เป็นฝ่ายแพ้น็อคในยกที่ 7 จากนั้น การชกของมนต์สยามตกต่ำลง ชกแพ้ติดๆกันถึงสามครั้ง จนในที่สุด หลังจากชกแพ้น็อค ศักดิ์สมัย ช.ศิริรัตน์ ยก 3 เมื่อ 19 พฤศจิกายน พ.ศ. 2525 มนต์สยามจึงแขวนนวมไป
หลังจากเลิกชกมวยแล้ว มนต์สยามเคยเป็นเทรนเนอร์ให้กับเด่นเก้าแสน เก้าวิชิตเมื่อชกมวยสากลในช่วงแรกๆ ปัจจุบันประกอบอาชีพค้าขายที่จังหวัดนครราชสีมา
เมืองมายา

เรื่องย่อ

เป็นเรื่องราวเบื้องหลังของวงการบันเทิง โดยมีตัวละครหลักเป็นสองนางเอกสาวที่มีชื่อเสียงในวงการบันเทิงคือ ภาวิดา และ รัญชลี ซึ่งแม้ว่าทั้งสองนั้นจะมีความแตกต่างในด้านความคิดและพื้นเพครอบครัว จากการที่ภาวิดาเป็นหญิงสาวที่มีความมั่นใจและตรงไปตรงมา จากการที่เธอนั้นเคยผ่านการใช้ชีวิตอยู่ที่ต่างประเทศ ซึ่งมีความแตกต่างจากรัญชลีที่มาจากครอบครัวที่มีฐานะร่ำรวยและมีชื่อเสียงในวงสังคม ซึ่งจากการที่ทั้งสองต่างเป็นเพื่อนเก่าในสมัยวัยเยาว์ ก็ทำให้รัญชลีที่ชอบเอาชนะและทะเยอทะยานเข้ามาเกี่ยวข้องกับเส้นทางชีวิตในการทำงาน และความรักของภาวิดาจากการที่ทั้งสองนั้นต่างเป็นนางเอกชื่อดังซึ่งอยู่ภายใต้การดูแลของ ก้องสกุล ผู้อำนวยการฝ่ายผลิตของสถานีโทรทัศน์ช่อง 2 ซึ่งมีหน้าที่ในการดูแลงานและสนับสนุนผลงานต่างๆของทั้งสอง ซึ่งนั่นทำให้รัญชลีที่มีความต้องการอยากจะเอาชนะและอยู่เหนือภาวิดาทั้งในด้านความรักและการทำงาน ก็ตัดสินใจที่จะทำทุกทางแม้จะเป็นสิ่งผิดเพื่อที่จะเอาชนะและอยู่เหนือผู้เป็นคู่แข่งอย่างภาวิดา
รัฐซัคเซิน

การก่อตั้ง

ในเขตแดนของรัฐซัคเซิน เป็นพื้นที่ที่มีหลักฐานของสิ่งมีชีวิตตั้งแต่ยุคก่อนประวัติศาสตร์ มีการขุดค้นพบซากดึกดำบรรพ์ในเมืองเดรสเดินและบางส่วนในเมืองไลพ์ซิจ เชื่อกันว่าในสมัยจักรวรรดิโรมัน ชนเผ่าแซกซอนได้อพยพเข้ามายึดครองบริเวณนี้และตั้งชื่อพื้นที่บริเวณนี้ตามชื่อเรียกของเผ่าตนเอง ในยุคนั้นเชื่อว่าชนเผ่าแซกซอนได้เปลี่ยนมานับถือศาสนาคริสต์ที่ได้แผ่ขยายอิทธิพลเข้าทั่วเยอรมนี
หลังสิ้นยุคโรมัน พื้นที่บริเวณนี้ถูกรุกรานและปกครองโดยชาวสลาฟ ในระยแรก ดินแดนในซัคเซินประกอบไปด้วยดินแดนอันเป็นรัฐซัคเซิน รัฐนีเดอร์ซัคเซิน รัฐนอร์ทไรน์-เว็สท์ฟาเลิน รัฐชเลสวิช-ฮ็อลชไตน์ และรัฐซัคเซิน-อัลฮัลท์ในปัจจุบัน และดินแดนแห่งนี้ถูกรวมเข้าเป็นส่วนหนึ่งของจักรวรรดิโรมันอันศักดิ์สิทธิ์ ประมาณ 900 ปีหลังคริสตกาล ในศตวรรษที่ 10 ดยุคแห่งซัคเซินได้ดำรงตำแหน่งจักรพรรดิของจักรวรรดิโรมันอันศักดิ์สิทธิ์นี้ ในช่วงนี้เององค์จักรพรรดิจึงมอบตำแหน่งดยุคแห่งซัคเซินให้แก่ตระกูลบิลลุงส์ (Billungs) ในช่วงต่อ ๆ มาจึงพบหลักฐานการปกครองรัฐนี้โดยตระกูลบิลลุงส์ และเป็นเหตุให้โลทาร์แห่งซัพพลินแบร์กได้รับตำแหน่งจักรพรรดิในช่วงเวลาต่อมา

ศตวรรษที่ 19 - 20

ในปี ค.ศ. 1806 รัฐซัคเซิน จึงได้แยกตัวออกจากจักรวรรดิโรมันอันศักดิ์สิทธิ์ โดยความช่วยเหลือของนโปเลียน อีเล็กเตอร์เฟรเดอริก เอากุสตุส ที่ 3 จึงได้สถาปนาตนเองขึ้นเป็น กษัตริย์เฟรเดอริก เอากุสตุสที่ 1 แต่การเลือกอยู่ข้างนโปเลียนนี่เองที่ทำให้ เฟรเดอริกต้องโทษจำคุกในปี ค.ศ. 1813 ภายหลังจากกองทัพนโปเลียนแตกพ่ายแก่กองทัพพันธมิตรกษัตริย์ ในสงครามแห่งชนชาติที่เมืองไลพ์ซิจ แต่ภายหลังได้รับการปล่อยตัวและคืนตำแหน่งให้ปกครองดินแดนแห่งนี้ดังเดิม ตามมติของการประชุมใหญ่แห่งเวียนนา แต่ถูกริบดินแดนในส่วนที่เป็นรัฐซัคเซิน-อันฮัลท์ให้แก่ปรัสเซีย นับแต่นั้นมารัฐซัคเซินจึงเหลือดินแดนอยู่ดังที่เป็นในปัจจุบัน
ตั้งแต่ปี ค.ศ. 1849 เป็นต้นมา รัฐซัคเซินก็เป็นส่วนหนึ่งของประเทศสหพันธรัฐเยอรมนีมาโดยตลอด กระทั่งในปี ค.ศ. 1945 เยอรมนีภายใต้การนำทัพนาซีของฮิตเลอร์พ่ายสงครามให้แก่กองทัพสัมพันธมิตร จึงถูกแยกเป็นส่วนหนึ่งของประเทศเยอรมนีตะวันออก ภายใต้การปกครองระบบคอมมิวนิสต์ รัฐซัคเซินจึงถูกแยกการปกครองออกเป็น 3 ส่วน ได้แก่ เดรสเดิน ไลพ์ซิจ และคาร์ลมาร์ก (เคมนิทซ์ในปัจจุบัน) กระทั่งในปี ค.ศ. 1990 จึงได้กลับมารวมภายใต้ประเทศสหพันรัฐเยอรมนีอีกครั้ง
วัน-ทู-โก

กรณีการพักใบรับรอง

กรมการขนส่งทางอากาศ ได้ทำการตรวจสอบเกี่ยวกับการปฏิบัติการบินและการบำรุงรักษาอากาศยานของ บริษัท โอเรียนท์ ไทย แอร์ไลน์ จำกัด และ บริษัท วัน ทู โก แอร์ไลน์ จำกัด โดยในส่วนของ บริษัท โอเรียนท์ ไทย แอร์ไลน์ จำกัด ได้พิจารณาว่าการใช้เครื่องบินแบบ MD-80 Series ทางบริษัทไม่เป็นไปตามคู่มือที่ได้รับความเห็นชอบจากพนักงานเจ้าหน้าที่ ฝ่าฝืนกฎหมายว่าด้วยการเดินอากาศ และไม่ปฏิบัติตามหลักเกณฑ์และวิธีการปฏิบัติเพื่อความปลอดภัยที่กรมการขนส่งทางอากาศกำหนด จึงพักใช้ใบรับรองผู้ดำเนินการเดินอากาศของบริษัท ในส่วนของเครื่องบินแบบ MD-80 Series เป็นระยะเวลา 30 วัน นับถัดจากวันที่ได้รับหนังสือแจ้งคำสั่ง
กรมการขนส่งทางอากาศ ได้ทำการตรวจสอบเกี่ยวกับการปฏิบัติการบินและการบำรุงรักษาอากาศยานของ บริษัท โอเรียนท์ ไทย แอร์ไลน์ จำกัด และ บริษัท วัน ทู โก แอร์ไลน์ จำกัด โดยในส่วนของ บริษัท วัน ทู โก แอร์ไลน์ จำกัด ได้พิจารณาว่าบริษัทไม่ปฏิบัติตามคู่มือที่ได้รับความเห็นชอบจากพนักงานเจ้าหน้าที่ ฝ่าฝืนกฎหมายว่าด้วยการเดินอากาศ และไม่ปฏิบัติตามหลักเกณฑ์และวิธีการปฏิบัติเพื่อความปลอดภัยที่กรมการขนส่งทางอากาศกำหนด กรมการขนส่งทางอากาศจึงพักใช้ใบรับรองผู้ดำเนินการเดินอากาศ ของบริษัทฯ เป็นระยะเวลา 30 วัน นับถัดจากวันที่ได้รับหนังสือแจ้งคำสั่ง ทาง บริษัท วัน ทู โก แอร์ไลน์ จำกัด จึงได้ประกาศหยุดให้บริการชั่วคราวตั้งแต่วันที่ 22 กรกฎาคม พ.ศ. 2551 ถึงวันที่ 15 กันยายน พ.ศ. 2551
บริการวางเซิร์ฟเวอร์ ณ ส่วนกลาง

รูปแบบบริการในประเทศไทย

ในประเทศไทย มักนิยมเรียกว่า โคโล ทับศัพท์จากภาษาอังกฤษ โดยสามารถแบ่งบริการของ โคโลหลักๆ ได้ สองประเภท

วางเซิร์ฟเวอร์ ณ ส่วนกลาง

คือการนำเซิร์ฟเวอร์ส่วนตัวของผู้ใช้บริการมาวางไว้ ณ ศูนย์กลางให้บริการอินเทอร์เน็ตเช่นที่ กสท. โทรคมนาคม เป็นต้น

บริการแบ่งให้เช่า

คือแบ่งเซิร์ฟเวอร์ให้ในการทำงาน ซึ่งส่วนใหญ่ จะออกมาในรูปแบบชุดบริการของ Bittorrent ซึ่งผู้ให้บริการจะนำเซิร์ฟเวอร์ของตน มาวางที่ ศูนย์ข้อมูล หลังจากนั้นจึงทำการแบ่งเซิร์ฟเวอร์ให้ผู้ใช้เข้ามาใช้บริการ ซึ่งตามความเป็นจริง ควรเรียกว่า Share Host หรือ Virtual Private Server มากกว่า แต่เนื่องจากผู้ให้บริการนำเซิร์ฟเวอร์ของตนมาวางที่ศูนย์ข้อมูล จึงใช้คำว่า โคโล ในการเสนอขาย
วัยมันส์คนพันธุ์ A

เนื้อเรื่อง

เรื่องราวเริ่มจากสาวน้อย ฮานะโซโนะ ฮิคาริ ที่มีฝีมือชกต่อยเกินเด็กเพราะ อิทธิพลจากพ่อที่ชอบดูมวยปล้ำแต่วันหนึ่งกลับต้องพ่ายแพ้ให้กับ ทาคิชิมะ เค ลูกชายเพื่อนพ่อที่คลั่งมวยปล้ำไม่แพ้กัน ฮิคาริเลยหมายหัวเค เป็นคู่แข่งอันดับหนึ่งนับตั้งแต่นั้นมา
จนกระทั่งเมื่อฮิคาริมาเรียนโรงเรียนมัธยมไฮโซที่เดียวกันกับเค และยังเป็นสมาชิกในห้องเรียนชั้นหัวกะทิหนึ่งเดียวนามว่า Special A โดยสมาชิกในห้อง S.A. คือนักเรียนที่ผลการเรียนท็อปสุดในโรงเรียน 7 คน ที่ได้สิทธิพิเศษเหนือใครนั่นก็คือ ไม่ต้องเรียน 
แต่ทว่า ฮิคาริ กลับมีจุดมุ่งหมายเพียงอย่างเดียวเท่านั้นคือการเอาชนะ เค ให้ได้โดยที่ไม่รู้เลยว่าเคนั้นแอบมีใจให้เธอมาตั้งแต่ต้น...เรื่องราวความรักวุ่นๆของฮิคาริและเคจะเป็นเช่นไร ติดตามมได้ใน S.A วัยมันส์คนพันธุ์
อ่าวเมาะตะมะ

อ่าวเมาะตะมะ (พม่า: မုတ္တမပင်လယ်ကွေ့; อังกฤษ: Gulf of Martaban) เป็นพื้นน้ำส่วนหนึ่งของทะเลอันดามันทางตอนใต้ของประเทศพม่า ชื่อของอ่าวเมาะตะมะได้มาจากเมืองเมาะตะมะ แม่น้ำสะโตงและแม่น้ำย่างกุ้งต่างไหลลงสู่อ่าวนี้
ทะเลสาบติติกากา

ทะเลสาบติติกากา  (สเปน: Lago Titicaca) เป็นทะเลสาบน้ำจืดที่ใหญ่ที่สุดในทวีปอเมริกาใต้ ตั้งอยู่บนเทือกเขาแอนดีส บริเวณชายแดนของประเทศเปรูและประเทศโบลิเวีย ด้วยระดับความสูงเฉลี่ย 3,810 เมตรเหนือระดับน้ำทะเล ทำให้ทะเลสาบติติกากาเป็นทะเลสาบที่สามารถเดินเรือทางพาณิชย์ที่สูงที่สุดในโลก

ที่ตั้งและขนาด

ทะเลสาบติติกากาตั้งอยู่ในแคว้นปูโนทางตะวันออกเฉียงใต้ของประเทศเปรูและในแคว้นลาปาซทางตะวันตกของประเทศโบลิเวีย ครอบคลุมพื้นที่ 8,372 ตารางกิโลเมตร ประกอบด้วยทะเลสาบย่อย 2 แห่งซึ่งเชื่อมต่อด้วยช่องแคบติกินาซึ่งมีระยะห่างประมาณ 800 เมตร ชูกุยโต (หรือทะเลสาบใหญ่) มีความลึกสูงสุดประมาณ 284 เมตร และความลึกเฉลี่ยประมาณ 107 เมตร ส่วนทะเลสาบวิญไญมาร์กา (หรือทะเลสาบเล็ก) มีความลึกสูงสุดประมาณ 40 เมตร และความลึกเฉลี่ยประมาณ 9 เมตร

เกาะ

ภายในทะเลสาบติติกากานอกจากจะมีเกาะน้อยใหญ่รวม 41 เกาะ เช่น เกาะอามันตานี เกาะตากิเล เกาะแห่งพระอาทิตย์ (Isla del Sol) เกาะซูริกิ แล้วยังมีเกาะอูโรส ซึ่งเป็นเกาะที่มนุษย์สร้างขึ้นอีกด้วย

เกาะแห่งพระอาทิตย์ (Isla del Sol)

เป็นเกาะที่ใหญ่ที่สุดเกาะหนึ่งในทะเลสาบ อยู่ในเขตประเทศโบลิเวีย ในบางตำนานกล่าวว่าเกาะนี้เป็นที่อาศัยของพระอาทิตย์

เกาะอูโรส

เกาะอูโรสเป็นเกาะที่ชาวอูโรสสร้างขึ้นจากการใช้ต้นโตโตราที่มีอยู่ทั่วไปในทะเลสาบติติกากา เกาะถูกยึดไว้ด้วยเชือกผูกไม้ที่ปักอยู่กับพื้นของทะเลสาบ ชาวอูโรสต้องซ่อมแซมเกาะโดยการเพิ่มต้นโตโตราจากด้านบนอยู่เรื่อย ๆ เพราะส่วนที่อยู่ใต้น้ำจะค่อย ๆ เน่าตามกาลเวลา
กษมา วรวรรณ ณ อยุธยา

ประวัติ

คุณหญิงกษมา วรวรรณ ณ อยุธยา หรือ คุณหญิง ดร.กษมา วรวรรณ ณ อยุธยา นามสกุลเดิม จาติกวณิช เกิดวันที่ 26 ตุลาคม พ.ศ. 2492 เป็นบุตรีเพียงคนเดียวของศาสตราจารย์ นายแพทย์ กษาน จาติกวณิช อดีตผู้อำนวยการโรงพยาบาลศิริราชและอธิการบดีมหาวิทยาลัยมหิดล กับท่านผู้หญิงสุมาลี จาติกวณิช นายกสมาคมติดตามการพัฒนาสตรีไทย เป็นหลานปู่ของพลตำรวจโท พระยาอธิกรณ์ประกาศ (หลุย จาติกวณิช) อดีตอธิบดีกรมตำรวจ โดยชื่อ "กษมา" หมายถึง ความอดทน อดกลั้น เป็นชื่อที่คุณปู่ตั้งให้ เพื่อให้หลานสาวมีชื่อคล้าย ๆ กับบุตรชายของท่าน คือ กษม กษาน และเกษม
คุณหญิงกษมา ยังมีศักดิ์เป็นลูกพี่ลูกน้องกับนายกรณ์ จาติกวณิช อีกด้วย
คุณหญิงกษมา จาติกวณิช สมรสกับรองศาสตราจารย์ หม่อมราชวงศ์ชาญวุฒิ วรวรรณ โอรสในหม่อมเจ้าโวฒยากร วรวรรณ และหม่อมจิตรา วรวรรณ ณ อยุธยา (พี่สาวของอานันท์ ปันยารชุน อดีตนายกรัฐมนตรี) มีบุตรด้วยกันคือ หม่อมหลวงวรุตม์ วรวรรณ
คุณหญิงกษมา วรวรรณ ณ อยุธยา นับได้ว่าเป็นบุคคลที่มีบทบาทสำคัญในวงการการศึกษาของไทยคนหนึ่ง เคยดำรงตำแหน่งสำคัญๆ ในกระทรวงศึกษาธิการหลายตำแหน่ง อาทิ ปลัดกระทรวงศึกษาธิการ เลขาธิการคณะกรรมการการศึกษาขั้นพื้นฐาน เลขาธิการคณะกรรมการการประถมศึกษา อธิบดีกรมสามัญศึกษา อธิบดีกรมการศึกษานอกโรงเรียน ผู้ตรวจราชการกระทรวงศึกษาธิการ อธิบดีกรมวิชาการ ฯลฯ
ต่อมาในเดือนกันยายน พ.ศ. 2552 ได้ยื่นหนังสือลาออกต่อรัฐมนตรีว่าการกระทรวงศึกษาธิการ โดยลาออกแบบไม่ขอเข้าร่วมโครงการเกษียณอายุราชการก่อนกำหนดเพื่อเปิดทางให้ผู้บริหารในสำนักงานคณะกรรมการการศึกษาขั้นพื้นฐาน (สพฐ.) ได้ขึ้นมาแทน ทั้งนี้คุณหญิงกษมา เกิดวันที่ 26 ตุลาคม 2492 และจะมีอายุครบ 60 ปีบริบูรณ์ในปีนี้ แต่เพราะเกิดหลัง 30 กันยายน จึงจะเกษียณอายุราชการในปี 2553 ซึ่งคุณหญิงกษมา ได้รับพระราชทานพระนิพนธ์จากสมเด็จพระเทพรัตนราชสุดาฯ สยามบรมราชกุมารี ในโอกาสครบ 5 รอบ มีความตอนหนึ่งว่า "คุณหญิงกษมา วรวรรณ เป็นนักการศึกษาที่มีความรู้สูง มีประสบการณ์ยาวนาน มีวิสัยทัศน์กว้างไกลการบริหารการศึกษา"

การทำงานในคณะกรรมการปฏิรูปประเทศ

คุณหญิงกษมา วรวรรณ ณ อยุธยา ได้เข้ามารับหน้าที่เป็นคณะกรรมการปฏิรูปประเทศ ภายหลังการชุมนุมของกลุ่มคนเสื้อแดง พ.ศ. 2553 ยุติลง ในช่วงเดือนกรกฎาคม พ.ศ. 2553 โดยทำหน้าที่ยกร่างแผนปฏิบัติการที่สามารถนำไปปฏิบัติ และแก้ไขปัญหาความอยุติธรรม และความเหลื่อมล้ำที่เกิดขึ้น ซึ่งคณะกรรมการดังกล่าวประกอบด้วยคณะกรรมการ จำนวน 19 คน ทำงานคู่ขนานไปกับคณะกรรมการสมัชชาปฏิรูปประเทศ

ชีวิตส่วนตัว

ปัจจุบันอาศัยอยู่ที่ เขตปทุมวัน กรุงเทพมหานคร
Ë

ภาษา

Ë เป็นตัวอักษรที่ใช้ในภาษาแอลเบเนีย ภาษาคาชูเบียน และ ภาษาลาดิน
สถาปัตยกรรมพื้นถิ่น

สถาปัตยกรรมพื้นถิ่น (อังกฤษ: Vernacular architecture) หมายถึง สิ่งก่อสร้างต่าง ๆ ที่มนุษย์สร้างขึ้นในแต่ละท้องถิ่นที่มีลักษณะแตกต่างกันไปตามสภาพแวดล้อม เพื่อสนองความต้องการนั้น ๆ รูปแบบของสิ่งก่อสร้างอาจจะพัฒนาไปจากรูปแบบเดิม เพื่อให้เหมาะสมกับการดำเนินชีวิต โดยใช้วัสดุก่อสร้างที่หามาได้ตามท้องถิ่นนั้น ๆ
การก่อสร้างเป็นการช่วยเหลือกันในชุมชน จากบุคคลทุกเพศทุกวัยทั้ง เด็ก ผู้หญิง คนหนุ่ม-สาว คนเฒ่า-คนแก่ อาจเป็นผู้มีประสบการณ์ทางการก่อสร้างหรือไม่มีก็ได้ การทำงานร่วมกันในชุมชนเป็นการถ่ายทอดประสบการณ์ วัฒนธรรม วิถีชีวิต เรื่องราวต่าง ๆ ของชุมชนอย่างเป็นธรรมชาติ
ออกซิเจนเหลว

ออกซิเจนเหลว (อังกฤษ: liquid oxygen; ย่อ LOX) เป็นออกซิเจนในรูปของเหลวอุณหภูมิต่ำมาก ได้จากการกลั่นลำดับส่วนอากาศเหลว มีสีฟ้าอ่อน มีคุณสมบัติเป็นพาราแมกเนติก ออกซิเจนเหลวมีความหนาแน่น 1.141 g/cm³ (1.141 kg/L, 1141 kg/m³) มีจุดเยือกแข็งที่ 54.36 K (−218.79 °C, −361.82 °F) มีจุดเดือดที่ 90.19 K (−182.96 °C, −297.33 °F) ที่ 101.325 kPa (760 mmHg) มีอัตราส่วนขยายตัว 1:861 ภายใต้ 1 บรรยากาศมาตรฐาน (100 kPa) และที่ 20 °C (68 °F) ด้วยเหตุนี้ จึงมีการขนส่งออกซิเจนเหลวทางอากาศเพื่อใช้หายใจในเชิงพาณิชย์และทางการทหาร
ด้วยอุณหภูมิที่ต่ำมาก วัตถุที่สัมผัสกับออกซิเจนเหลวจะเปราะ ออกซิเจนเหลวเป็นตัวออกซิไดซ์ที่มีฤทธิ์สูง หากเผาออกซิเจนเหลวจะทำให้เกิดการระเบิดอย่างรุนแรง วัตถุที่ราดด้วยออกซิเจนเหลวเมื่อถูกเผาจะไหม้อย่างรวดเร็ว 
ออกซิเจนเหลวใช้เป็นก๊าซเชิงอุตสาหกรรมและใช้เป็นตัวออกซิไดซ์ในการขับเคลื่อนยานอวกาศ โดยผสมกับไฮโดรเจนเหลว เคโรซีนและมีเทน

ประวัติ

ในปี ค.ศ. 1845 ไมเคิล ฟาราเดย์ทดลองทำให้ก๊าซทั้งหมดที่เป็นที่รู้จักในตอนนั้นเป็นของเหลว อย่างไรก็ตาม ฟาราเดย์ไม่สามารถทำให้ก๊าซ 6 ชนิด (ออกซิเจน, ไฮโดรเจน, ไนโตรเจน, คาร์บอนมอนอกไซด์, มีเทนและไนตริกออกไซด์) กลายเป็นของเหลวได้ จึงเรียกก๊าซ 6 ชนิดนี้ว่า "ก๊าซถาวร" (permanent gases) ในปี ค.ศ. 1877 หลุยส์ ปอล แคลเลเตต์และเราอูล พิกเตต์ประสบความสำเร็จในการผลิตอากาศเหลว (liquid air) ต่อมาในปี ค.ศ. 1883 ซิกมันต์ ฟลอเรนตี วรอบริฟสกีและคาโรล ออลส์ซิฟสกีประสบความสำเร็จในการผลิตออกซิเจนเหลว
เทอเรนซ์ เต๋า

งานวิจัยและรางวัล

ของคณิตศาสตร์นเทาองรู้จักกันดีว่าคือพวกเขาความร่วมมือกับ เบน กรีน จากมหาวิทยาลัยออกซฟอร์ด พวกเขาพิสูจน์ทฤษฤี กรีน-เต๋า โดยในปีค.ศ. 2006 เต๋าได้ทำงานร่วมกับเพื่อนร่วมงานรวมกว่า 30 คน จนกระทั่งได้ผู้เขียนร่วมถึง 68 คนในเดือนตุลาคม ค.ศ. 2015